b'\n_START_ARTICLE_\nKanopski vr\xc4\x8di\n_START_PARAGRAPH_\nKanopski vr\xc4\x8di so bile posode, v katere so stari Egip\xc4\x8dani med mumificiranjem trupel shranjevali pokojnikove notranje organe, da bi se ohranili za njegovo posmrtno \xc5\xbeivljenje. Vr\xc4\x8di so bili obi\xc4\x8dajno izdelani iz apnenca ali keramike.  Vr\xc4\x8di so se uporabljali od Starega kraljestva do poznega oziroma ptolomejskega obdobja. Pred tem se notranje organe polagali v mumijo pokojnika. Notranji organi se hranili lo\xc4\x8deno v \xc5\xa1tirih vr\xc4\x8dih. Izraz kanopski je povezan z njihovo napa\xc4\x8dno povezavo z legendo o Kanopu, krmarju ladje \xc5\xa1partanskega kralja Menelaja iz trojanske vojne, ki je na obali Egipta umrl zaradi ka\xc4\x8djega ugriza._NEWLINE_V Sterem kraljestvu so imeli kanopski vr\xc4\x8di ravne pokrove in so bili redkokdaj popisani. V Srednjem kraljestvu so postali napisi bolj pogosti, pokrovi pa so bili pogosto oblikovani kot \xc4\x8dlove\xc5\xa1ke glave. Od Devetnajste dinastije so bili pokrovi vseh \xc5\xa1tirih vr\xc4\x8dev oblikovani kot \xc5\xa1tirje Horovi sinovi, \xc4\x8duvaji notranjih organov.'